**KRUNICA ZA DUHOVNA ZVANJA**

**subota, 7. svibnja 2022.**

**SLAVNA OTAJSTVA KRUNICE**

Promišljanja o slavnim otajstvima krunice

1. Uskrsnuće Isusovo od mrtvih.

Što tražite živoga među mrtvima? Nije ovdje, nego uskrsnu!" (Lk 24,5-6). Tim riječima anđeli su pozdravili žene koje su došle na Kristov grob s miomirisima. Našli su kamen odvaljen, a grobnicu praznu, i nisu znali što bi s tim. Ali sada anđeli nastavljaju: „Sjetite se kako vam je govorio, dok je još̌ bio u Galileji: Treba da Sin čovječji bude predan u ruke grešnika, i raspet, i treći dan da ustane.“ (Lk 24,6- 7). A sveti Luka jednostavno kaže: "I sjetiše se one riječi njegovih." Ako Krist nije uskrsnuo od mrtvih, kaže nam sveti Pavao, naša je vjera uzaludna. Ali On je uskrsnuo od mrtvih, i vjera – ono čemu se nadamo; dokaz neviđenih stvari - nije uzaludna. Znamo da je Kristova žrtva na križu ostvarila naše spasenje, ne zato što znamo da je umro, nego zato što znamo da živi. I živeći, On donosi novi život svima koji vjeruju u Njega.

2. Uzašašće Isusovo na nebo.

Isus uzlazi na nebo i sjeda zdesna Svoga Oca, tamo da bude uzvišen iznad svih nebesa u beskrajnoj slavi. Isus ide ispred nas, ali se ne odvaja od nas, niti nas odvaja od Sebe. Ako On uđe u svoje slavno kraljevstvo, to je da nam tamo pripremi mjesto. Obećava da će se jednog dana vratiti da nas povede sa sobom da, kako kaže, gdje je On budemo i mi. Nije li to Krist tražio od svog Oca? "Oče, želim da gdje sam ja, budu i oni koje si mi dao." (Usp Iv 17) Pomozi nam Gospodine da se odvojimo od prolaznih stvari na zemlji kako bismo mogli tražiti prava i trajna dobra nebeska!

3. Silazak Duha Svetoga.

Prije nego li je Isus uzašao na nebo, obećao je apostolima poslati Duha Branitelja, koji će ih poučiti u svoj Istini. “I svi su bili ispunjeni Duhom Svetim.” (Dj 2:4) Duh Sveti trajno prebiva u Crkvi, i želi prebivati u životu svakog kršćanina, svakog čovjeka. Duše Sveti, umnoži svoju milost koja osigurava Tvoju prisutnost u mojoj duši. Daj mi spoznaju koliko Otac voli mene, i preobrazi moju dušu u savršenu sliku Isusa.

4. Uznesenje Marijino na nebo.

Crkva je, proučavajući ovaj događaj dugi niz godina, i prosvijetljena Duhom Svetim, proglasila dogmom vjere „uznesenje Marije, Majke Božje, dušom i tijelom na nebo“. Sačuvana od istočnog grijeha od prvog trenutka začeća jedinstvenom Božjom povlasticom, Marija je također, Njegovom milošću, bila izuzeta od kazne, koja je osudila ljudski rod na truljenje groba. “Prah si i u prah ćeš̌ se vratiti” (Post 3,19). To je bila kazna koju je Bog izrekao kao posljedica i kao kazna za grijeh Adama i Eve. Marija nije naslijedila ovaj grijeh i stoga nije zadobila njegovu kaznu. Stoga je Marija prvi plod Kristovog otkupljenja; i po njegovim zaslugama, tijelom i dušom uznesena je u nebo, gdje živi i kraljuje, u Bogu, sa svojim Sinom.

5. Okrunjenje Marijino na nebesima.

"... i na njenoj glavi vijenac od dvanaest zvijezda" (Otkrivenje 12: 1). Dok je Uznesenje bio Božji posljednji dar Mariji u ovom životu, imao je za nju još̌ jedan drugi u sljedećem. "Velika mi djela učini svesilni" reče Marija i sada On čini još̌ jednu. Skromna Gospodinova sluškinja okrunjena je Kraljicom neba. Dvanaest zvijezda: jedna za svako od 12 izraelskih plemena, čija je cijela povijest vodila do onog trenutka – navještenja; kad se Marija predala volji Božjoj; a tada nije ni znala što je On pohranio za nju niti muke ni tuge, ni slavu. Ipak, njezina vjera nikad nije nestajala i ona je ustrajala. A sada je vijenac postavljen na njezinoj glavi, simbol krune svetosti koja čeka svakoga od nas, ako samo slijedimo njezin primjer slijedeći njezina Sina.